Защо мъжете се страхуват от умни жени? - Spodeli.net\nЗащо мъжете се страхуват от умни жени?\nпреди: 5 месеца, 15 дни, прочетена 1601 пъти\nЖена 26. Въпросът ми е към мъжете: мъже, защо се страхувате от умни жени, които не са покорни слугини и не ви ходят по задника да ви бършат задника и да ви готвят и чистят и перат, а са самостоятелни и независими и си имат собствена работа и си изкарват парите сами? Дали това не е заради крехкото ви мъжко его което рухва, когато една жена не е като типичната "нежна принцеса", която се хвърля в обятията ви и ви моли да я спасите и да се грижите за нея и да чувствате някое живо човешко същество зависимо от вас, а е самостоятелна и оправна и може да се оправя в живота сама? Няма ли право една жена също да е самостоятелна и независима и си изкарва хляба сама, ами ако съпруга й умре тогава какво ще прави? Не може жената да остане на улицата само, щото на мъжа егото му е много голямо и не може да понася никой да е над него, това си е негов проблем и жената не е длъжна да търпи последиците от него. Защо мъжете винаги си търсят някакви безлични, безхарактерни жени без мнение, без самочувствие и без авторитет, които все се съгласяват с тях за всичко и не им отговарят за нищо? Дали не е за да си избият комплексите за малоценност и това, че тяхното мнение не се зачита в обществото и за компенсация гледат да си намерят някоя тъпа овца на която да си проектират всичките болни, извратени фантазии за власт, които не са могли да осъществят през различни периоди от живота си, когато са искали и сега това им избива под формата на агресия към жената? Независимите жени чак толкова ли комплексират мъжете, карат ги да се чувстват непълноценни и ненужни на света, и оттам ли им идва този страх от тези жени?\n1. Виж, феминизмът е хубаво нещо за нас мъжете - прави избора ни на жени в пъти по-лесен ;) Когато срещнем такива "силни и независими" (като теб), не си губим времето и подминаваме. Виж само каква злоба излъчи с написаното от теб - използвала си думата "задник" цели два пъти в едно изречение. Парадоксът какъв е - феминистките искат нещо невъзможно. Хем пълна независимост от мъжете (и смятат, че жените са по-добри във всичко), хем пък са недоволни, че никой здрав и истински мъж не ги иска :)\n"Къде, за Бога, отидоха истинските мъже??" - често задаван въпрос. Еми огледай се - отиват при истинските жени. Има достатъчно щастливи дами в този форум, които ще потвърдят това ;)\n3. Здравей, мила. Жена на 37 г. съм и за съжаление си много права. Трудно се оказва за една сериозна и самостоятелна жена да бъде себе си, да се развива и в същото време да има сполучлива връзка с мъж. Дори и успешни и богати мъже не успяват да преглътнат успеха на жената до себе си. За себе си установих, че ако искам връзка, трябва да се правя на по-тъпа и слаба, от колкото съм. В един момент, обаче, се губиш като личност в една такава връзка, което започва да тежи и връзката, рано или късно, приключва. Голяма вина за крехкото мъжко его имат и майките, които твърде много са поддържали синовете си и те израстват с вярването, че жените са, за да се въртят около тях, като около слънцето. Не понасям самозабравили се мъже, които нямат представа в какъв свят живеем и колкото и да им се иска, не могат да се грижат и за жената до себе си, толкова добре, колкото тя самата може да се грижи за себе си. Не слагам всички мъже под общ знаменател, но опитът ми показва, че свестни мъже са вече заети и с напредване на годините става все по-трудно за качествени отношения. Перфектният вариант би бил ако от малки сте заедно и вървите и израстване заедно през годините. Няколко решения виждам. Оставаш себе си и вярваш, че ще срещнеш твоя човек. Снишаваш се и ставаш по-удобна и щадяща за мъжкото его, имаш връзка, но се губиш. Оставаш себе си, но променяш подхода на комуникация, отстояваш мнението си по по-мек начин, като не го възприемаш като голям компромис, а като инвестиция в едни бъдещи отношения. Аз не съм намерила баланса, но и не съм се отказала от идеята за връзка, защото и самотата не е добра идея. Колкото и независими сме имаме нужда от общуване, любов и споделяне.\n4. По-скоро трябва да формираш въпроса си така: "защо по-глупавите от мен мъже се страхуват от мен? " или "защо мъжете се страхуват от жената". Освен ако не смяташ, че си по-умна от всички мъже. Опитай с мъж, който те превъзхожда интелектуално, после си прави заключения. А от моя гледна точна бих казал, че като цяло интелигентните хора са малко и им е по-трудно да се обвържат.\nИ не, интелигентен мъж не би се хванал с някоя тъпа кифла, която не може да формира едно просто изречение. Ако ти несъзнателно или съзнателно се стремиш към по-глупави мъже и те се плашат от теб, това е съвсем друг въпрос.\nИма и друга теория: мъжете като цяло се страхуват от жените, защото те виждат идеал, който ги съди. Във идеализацията има нещо дехуманизиращо, но всеки го прави несъзнателно. Нашият век определено се характеризира с "криза на мъжествеността". А като добавим и интелигентност пред която повърхностните мъжкари лесно биват разобличени - това си е повод за страх.\nМоже би съществува и проблема за погрешната идея за мъжка самоувереност, която е изградена от Холивууд. Мъжът, който без да му мигне окото, отива при жена и й казва: "Ти вече си моя" и тя вече се подмокрила.\nРеалността е обаче е друга. Ако един мъж наистина е влюбен в една жена и не я иска само за секс, ако смята, че иска нещо наистина сериозно, нормална му реакция би била да изпитва ужас, не просто да се страхува.\nИ тогава той ще изглежда по-скоро нервен и неуверен, от колкото като холивудския мачо споменат по-рано. Тогава смелостта се състои в това той да предприеме нещо въпреки ужаса, който изпитва. Това не се оценява от повечето жени обаче и те търсят онзи, който не трепва и завладява само с поглед всяка жена. И да такива мъже съществуват, но те не изпитват страх само защото жената не представлява нещо важно за тях, а просто средство за задоволяване на техните нагони.\n5. Умните жени не можеш да ги манипулираш.\n7. Ако умните жени са толкова умни, успешни и независими, бързи, смели, сръчни и каквито още там се чувстват, за какво са им мъже? За единия секс ако е, има жигола, има дилда и вибратори.\nА докато се самовъзхищават от ума и превъзходството си над всички прости овце, младите години, заедно със свежестта и красотата отлитат, за да отстъпят на самотата, умората и чисто женската завист и злоба от факта, че някоя тъпа овца е щастлива майка и съпруга на готин мъж. Какво да се прави, стойностните мъже не са толкова много, но пък котки и кучета има в изобилие.\n8. Пише ти работеща добра професия жена, майка, любима, човек на 32 години.\nНе знам в каква среда живееш, но ако това, което пишеш, беше вярно, то повечето от двойките в България нямаше да съществуват, тъй като огромна част от жените у нас работят. Да, по-голяма част от жените в Западна Европа, където еманципацията е на по-високо ниво, отколкото тук. Въпросът е в разбиранията ни за достойнството на човека (не само на жените) изобщо. Да, има комплексирани мъже, които мачкат "партньора" (кавичките не са случайни) до себе си, но не всички са такива. И да си силна и независима не означава да не си дама. Да, мъжете обичат да се чувстват силните и обгрижващите. Една умна, силна и САМОзависима (защото НЕзависими от каквото и да е хора надали съществуват) жена винаги ще се стреми да подбира правилно средата си, а оттам респективно и мъжете, които се намират по един или друг начин в живота ѝ. Правилна среда = правилни мъже! И все пак тя - независимо дали ще бъде домакиня или е професионално насочена (не виждам нищо лошо и в двата модела, а точно тоталното отхвърляне и/или подценяване на един от двата модела говори за комплекси), винаги ще позволи на мъжа до нея да бъде кавалер и закрилник. Това от своя страна ще носи удоволствие и на двамата, а не комплекси или нужда от самодоказване! Мъжът не е закрилник, защото не уважава жената, а защото в общия случай е по-силен от нея и това са естествените му инстинкти. Точното както майката закриля детето си! Така че се успокой, дишай, подбери правилно средата си и позволи на женското у теб да допусне мъжкото! Започни с усмивка!\n9. Глупости. Мъжете не се страхуваме от умни или самостоятелни жени.\nПросто отбягваме жени, които си въобразяват, че като са умни и самостоятелни, та няма нужда да се съобразяват с никого.\nВръзка се гради с любов и компромиси, а не с надувки.\n10. Не, това е грешна теза! Мъжете не се страхуват от умни жени, а от жени с претенцията да са умни. Много дами не правят разлика между умен и образован човек. Образованието не те прави умен, то систематизира в главата ти някаква информация, но оттам насетне, ако си тъп, ти даже не знаеш какво да правиш с нея. Това е причината толкова голям процент от жените с "више" да стоят без работа или на касата на някой супермаркет, като същевременно им е виновен целия свят и най-вече мъжете, които не припадат заради това, че продавачката има диплома за някаква щуротия като "културология". Ти си бъди културуложка, каквото и да значи това, но мъжът иска салата, мусака и свирка - в този ред. А най-вече иска спокойствие.\nАз лично не познавам мъж, който да желае безмозъчна жена до себе си. Моят съпруг много често се шегува, че "не е лесно да живееш с жена с три висши образования", но в това влага смисъла, че когато човек има адекватен събеседник, то и той трябва да е на ниво, за да се получи интересен разговор. Иначе, мацки, аз може да въртя цяло издателство и да печеля повече пари от мъжа ми, но в къщи той е царят, по всички важни житейски решения последната дума има той. Домакинството си е моя грижа. Смятам за привилегия това да създадеш комфорт, да приготвиш нещо вкусно, да се почувствате всички "у дома". Не се смятам за "умна", а за разумна и практична жена, която се старае всички в семейството й да се чувстват добре, за да бъде щастлива и тя. В замяна получавам любов и грижа.\nТака че, колкото и да си размахвате дипломите от Шуменския университет, никой не е длъжен да ви прави реверанси и да онемява от възхита пред звездния ви статус. Всеки почтен човек върши важна работа, дори боклукчийски камион да кара, дори и пици да разнася, това са нужни на останалите хора дейности. Помислете си какво става в офиса ви, когато чистачката се тръшне от грип за две седмици...\nЩо се отнася до ролята на мъжа в едно семейство, това го зная от баща ми: мъжът е главата на семейството. Той решава и носи отговорност. И за него е огромно облекчение съпругата му да има ум, за да му партнира в тези решения, а не да тропка с токчета, да си пудри носа и да казва: аз съм голямата работа, затова ми козирувай. Защото ако ти наистина си голямата работа, хич няма и да ти пука дали някой го признава или не.\nЩе обобщя така: абсолютно всички мъже харесват интелигенти и амбициозни жени, но това, което не понасят, е отказът на въпросните да поемат ангажименти, заради нереалистична самооценка и безпочвено чувство на превъзходство.\n11. Умна или глупава една жена все не е наясно със себе си и нещо и липсва. Написаното от теб е доказателство за това.\n12. Тези, за които говориш са комплексарите. В държава като нашата е нормално те да са доста, но има и готини характери, които не са заети или са на път да се освободят (е сега буквално си прося да ме цапардоса някоя комплексарка). Просто трябва да си по-социално активна. Но не си губи времето по дискотеки, или със столичните уж елитни барове и ресторанти. Ходи по разни културни, арт събития. Прави си по-често пътувания из чужбина.\nТака ще има по-голяма вероятност да срещнеш интересни хора (мъже и жени), които да не са чак толкова обременени от типичните балкански комплекси.\nУважавам мненията на 10, 8, 4 и 3, макар че 10 и 8 ми идват субективни на моменти, а донякъде и 3.\nМного ми хареса как се е изказал/а 5 - кратко и ясно :)\n14. Айдее пордната силна и еманципирана жена, която под своите възгледи завоалирано казва, че няма да чисти, готви, да пере, щото видиш ли не може да си позволи да го прави.\nНа 27 съм, само като видя жени с твойто мислене бягам с 300км. И не щото искам някой да ми готви, чисти и пере. Тия неща ги правя сам от 14 годишен, когато се изнесох. Това е просто въпрос на мислене, да знаеш, че може да разчиташ на другия, ако се наложи да ти наорави една вечеря дето се вика.\nЗа огромна моя радост нямам никакео намерене да се занимавам повече с жените в сериозни отношение, камо ли брак и деца.\nЩе ти търпя аз пък на тебе изкривените феминистки глупости, щото нашата искала да е пронцеса, не да готви и чистои.\nПичове, бягайте с 300 от такива. И номер 1 е прав, много добре пресяваме готините жени от психопатките, като тебе, които са силни и еманципирани.\nИскрено се забавлявам на глупостите на такива жени, докато блажено си седя и разпускам.\nИ един съвет. Смъкни малко самооценката, че умните хора не се самоопределят като такива. Дори един Айнщайн през живота си никога не е казвал, че е умен.\nТова го правят комплексираните жени, които искат да ги смятат за такива.\nПоследното нещо от тая тема, което бих си помислил е, че си интелигентна.\n15. И като си умна какво? Щастлива ли си?\nЦелият ти пост не става и да си обършеш задника дори, разсъждения като на малко дете.\nКажи ни някога да си правила компромис или твоето его не позволява?\nНие мъжете правим невероятни компромиси само и само вие да сте щастливи, а от ваша страна това не се оценява. Колкото повече един мъж се трепе за семейството си, то толкова повече на "дамата" й липсват "преживявания" и хоп на "колчето" на съседа. И това все такива дето се имат за умници като теб го правят. Абсолютно същите разсъждения и дори начина на изказване на всички вас е идентичен. Това са факти, а не нападки.\nВсе мъжът трябва да ви направи нещо за да се почувствате щастливи, защото вие не можете. Не го ли разбирате? Обаче сте супер неблагодарни.\nТърси си богат мъж, който няма нужда да работи и винаги ще се забавлявате - я на спа, я на ресторантче, екскурзия. Ама има една подробност, мила, не остарявай, не погрознявай, не надебелявай, ЗАЩОТО СИ ЗАМЕНИМА. Не си нищо повече от всяка останала жена.\n17. Мъжете не се страхуват от умни жени. Мъжете се страхуват от глупави жени, които си мислят и парадират, че са умни. Визирам написаното от теб. Ако си мислиш, че това което си писала звучи умно, мисля, че доста още ти трябва за да поумнееш.\n18. Авторке, виж колко точно и колко човека ти го казаха! Ама нали все глупави мъже!\nТи за семейство не ставаш точка\n19. Че ги е страх е очеИзбождащо. Както винаги противоречията и комплексите, които лъхат от коментарите го доказват наред с изцепките им в реалността. Никоя не иска да ги погледне и се тръшкат тука за проститутки и как да купуват хора в 21ви век, защото сам ссми отритнати от всички ама видиш ли те бягали от умните жени. Не бягате, защото не можете и да припарите до тях, а те ви гледат с жал и насмешка отгоре.\n20. Хахаха хахаха, направо ме изумяеат някои коментари. Авторката пише, че е независим и че мъжете се страхуват от такива. Сигурна съм обаче, че ако беше написала, че може да готви, чисти и пере безупречно,домакиня е и иска да гледа деца, но би искала мъжът да е силният и тя да не работи, щяхте да напишете каква е меркантилна.\nАвторе, живей си живота, защото угодия няма.\n21. Още от заглавието ми стана ясно каква ще е темата и дойдох за да кажа това което вече са ти обяснили. Мъжете не се страхуваме от силни, интелигентни или дори самостоятелни жени. Но избягваме тези които само се мислят за такива и парадират с това, такива които са забравили какво е да бъдеш дама и разни опитващи се да командорят наляво и надясно. Връзката е партньорство преди друго, което видно от излиянията ти е нещо което не си осъзнала все още.\n22. Защо ни слагаш под общ знаменател, все едно да кажа защо си падате Вие жените по дебели и мазни чичовци с пари.\nЗатова смятам, че грешиш и трябва да ми се извиниш на лично.\n23. Ти се държиш като братле от квартала... Голяма сила ли е да мразиш и да си цинична?\nТи си се отказала от най-голямата си сила- да имаш право на слабост, да имаш право на грижа, да имаш право да искаш опора, да имаш право да искаш някой по-силен от себе си. Сякаш това е нещо срамно. И какво правиш, предлагаш не грижа и нежност, а сила и материални придобивки, изискваш не любов, а равенство. Зарежи това равенство, то принизява жените.\nСмени нагласата си към женствеността, защото винаги идва баланс. Вселената винаги ще ти потвърждава това, в което вярваш. Ако вярваш, че си най-независимата и всички мъже са под теб, това и ще получиш- мъж, от когото и да искаш няма как да зависиш, защото няма да притежава нищо повече от теб.\nМъжете искали покорство, кой те излъга? Мъжете искат да се чувстват значими, успели и обичани. И да, силният и умен мъж ще иска да те покровителства, ще иска да ти помага, да те съветва. Ще му е хубаво да се допитваш до него, да го търсиш за помощ, ще му е хубаво да усеща, че имаш нужда от него, че е ти е много важен и ценен. Такава е любовта на мъжа. Как да се почувства така с "независима жена", която няма нужда от нищо и никой?\n25. Кой ти е казал, че си умна? Точно така. Помисли си, дали не приемаш желаното за действително. Виж в youtube нещо полезно за теб: Камен Донев- как да не ни личи, когато сме прости.\n26. Аз лично признавам мъжът си за умен, не заради друго, а защото успява да изкарава достатъчно пари и да ме слуша.\nНа мнение съм, че авторката не е от умните. Да аз готвя- 80% от Била готова храна и готови салати, да пера-в пералня със сушилна, да мия чинии- с миялна машина в която всеки който се нахрани подрежда чинията си, да чистя с най добрата на пазара машинка, която всъщност чисти сама от мен се иска да кажа на 3г си бебе да натисне копчето, тя се разхожда и мете. За сметка на това не работя, нали все пак чистя, готвя, пера!\nНямам манията да искам да ме смятат за по умната, кефя се на живота и нямам против да се правя на глупава. Ще кажете гледам децата, на мен ми харесва, отдавна съм ги научила да ползват машините у дома, от мен се иска да командвам от дивана, кое да включат. 7 годишния ми син изкарва прането от пералня, слага го в сушилня, след изсушаване изважда го в кош носи го в спалнята, аз сгъвам той слага сгънатите дрехи по места. Мъжът ми има задължение да мие баня и изхвърля боклука - децата са малки за да се научат. Толкова ми е трудно да се грижа за къщата, че прекарвам почти цялото си време пред лаптоп.\n28. Като прочетох заглавието и първата ми мисъл беше " ей , още една дето си мисли че е умна, дошла тук да изака едно го*но".\nДаже не изтърпях да ти изчета простотията докрай. То не е нищо повече от една емоционална помия.\nАко наистина беше умна , нямаше да се дразниш че мъжете не ти обръщат внимание. Но ти понеже си стоиш самичка и скречваш всяка вечер се чудиш " Абе завърших университет , печеля пари , всичко направих както трябва , защо един кадърен не ме хареса". После като се замислиш още един път: " ми как да ме хареса като то кадърни няма , всичките са маниаци на контрол. Дори и да има те сигурно се страхуват от мен , защото съм пъти над тяхното социално ниво....задници". Ей ,, това драга моя е олицетворение на женския егоцентризъм. Женския вариант на гроздето е кисело.\nИ точно заради това ни е гнус от такива като теб. Не ни е страх . Гнус ни е... Всеки нормален мъж би те подминал. Тия с висок коеф. На интелигентност ( аз не знам какво е да си умен , ама да кажем че това е показател) даже няма да те забележат.\nП.С. А! Още нещо. Съжалявам , че авторката както и повечето жени в тази тема изобщо няма да разберат какво съм казал.\n30. Съдейки по факта, че\n1. Си в България и в този сайт\n2. Използваш този сайт да споделиш колко си умна, красива и успяла\n3. Мразиш противополжния пол\nнякак си ме навежда до мисълта, че нито си умна, нито успяла и ти препоръчвам да спреш да мислиш и дрънкаш глупости, а да почнеш да си подреждаш живота и отношенията с другите.\n31. Ами питай някоя умна жена, да ти каже.\n32. Къде къде са тези жени? Нещо не мога да ги видя.\nНа колко години са? В какво се изразява техния интелект?\nАз познавам не повече от 5такива 2доцентки, професорка и майка ми.\nИ що за мъж би се страхувал от жени.!?


Как да имате спокойни сутрини с децата : Първите седем\nПознавате ли родители, които сутрин не бързат, не подвикват нервно на децата си и са поне привидно спокойни преди да тръгнат към яслата или градината? А, може би вие сте от тези родители?\nНай-вероятно всички сме от вечно припряните и притеснени родители, за които сутрешните часове са истински кошмар, защото, освен, че ни се спи, разлели сме кафето си и сме загорили закуската, имаме чувството, че сме попаднали в истинска времева дупка, в която времето лети с шеметна бързина и не остава минутка за онова, което трябва да свършим.\nДа организираме времето си сутрин е хубаво нещо, но как? При положение, че с бебетата изненадите валят като пороен летен дъжд и само едно непредвидено връщане от вратата до детската стая може да съсипе и най-добрите ни предварително наредени планове.\nВажно е дори в най-изнервените ситуации да запазим спокойствие и да се опитаме да приведем първоначалния план отново в действие. А, той може да включва следните незначителни, но много важни за всеки родител детайли:\n1. Пригответе раницата за детската градина вечерта\nВсичко необходимо за детето, което ходи на детска градина приберете в раницата му, от дрешки за преобличане до шишето с вода.\n2. Пригответе дрехите за следващия ден от вечерта\nВашите и тези на детето. Приготвените от вечерта дрехи за обличане спестяват много сутрешни нервни изблици и излишно суетене.\n3. Включете радиото\nСлед ставане сутрин включете радиото, дори да не ви интересуват новините или да не сте настроени на музикална вълна, поне веднъж докато се приготвяте ще чуете часа, а вероятно и прогнозата за времето.\n4. Пригответе първо себе си\nДори да чувате, че детето ви вече е будно в съседната стая, довършете приготовленията за себе си – сутрешен тоалет и обличане и едва след това се заемете с него.\n5. Закуска с макияж – 2 в 1\nДокато детето ви закусва, можете да се гримирате. Става дума за елементарното полагане на блясък или балсам за устни, който можете да положите и на скулите, с което да прикриете следите от нощните си бдения, а не за тежък вечерен грим.\n6. Сортирайте продуктите за закуска от вечерта\nПодгответе продуктите за закуската от вечерта и ги оставете на масата в кухнята, така няма да се чудите на сутринта кое къде е какво да сервирате. Детето също ще избере по-лесно и ще закуси по-бързо.\n7. Направете си списък със задачите за деня\nОтбележете всичко, което трябва да свършите и го сложете на видно място. Предварително маркирайте най-важните, неотложните и онези които могат да почакат в различни цветове. Така с един поглед ще се ориентирате какво следва, вместо да се чудите кое за захванете най-напред.\n8. Вземете си душ вечерта\nТова ще ви спести много време на сутринта. Особено ако се налага да сушите косата си.\n9. Слагайте важните неща на едно място\nКлючове, банкови карти и карти за градски транспорт, лични документи, документите на колата – отделете малко място на шкафа до входната врата и прибирайте тези неща винаги там, за да са ви под ръка преди излизане и да не се налага да се връщате и да ги търсите из цялата къща.\nДа, дишайте дълбоко! И не се паникьосвайте каквото и да се случи. Всичко ще се нареди, ако сте спокойни, позитивни и усмихнати.\nВие как се справяте сутрин? Какви са вашите ежедневни трикове за спокойна подготовка преди излизане от къщи?\nЕтикети: featured дете полезно


Евростат изненадващо: Работната ни седмица е третата най-дълга в Европа\n02 Ноем. 2017, 21:40\nБългария е в челните позиции в Европа по най-дълга работна седмица. Това сочат данните на „Евростат”, съобщава bTV. Независимо, че Международната организация по труда препоръчва само 4-дневна работна седмица според данните на европейската статистика именно ние, българите, работим средно по 40 часа и 48 минути. На този фон най-малко работят холандците с 30 часа и 18 минути седмично.\nНиските заплати са още по-непосими в селата. Млади специалисти подават молби за работа, но когато разберат за минималните пари на часа се отказват. И така се затваря един омагьосан кръг.Според специалистите България все още няма механизъм за определяне на минималната работна заплата и това затруднява определянето цената на труда в по-бедни райони и в слаборазвити икономически дейности.


Двуетажна къща близо до Пловдив – Ексел Пропърти България\nНашата нова оферта е за двуетажна къща, разположена в малко китно селце, на 42 км. от град Пловдив. Това е вторият по големина град в България, известен също и като културна столица на страната. Пловдив е важен икономически, транспортен и културен център.\nИмотът, който представяме на Вашето внимание се състои от двуетажна къща с РЗП 100 кв.м., голяма плевня и градина с големина 700 кв.м.\nНа партерния етаж са разположени сутерен и една стая. Стените са направени от тухли и камъни, а подовата настилката е от цимент. Едно външно стълбище води към следващия етаж. Площта на първия етаж е разпределена между коридор и три стаи. Стените са изградени от тухли. Подът на този етаж, както и рамките на прозорците са от дърво.\nГрадината е средно голяма, засадена с дървета, лози и много цветя.\nИмотът се намира в относително добро състояние. Възможни са някои вътрешни промени, в зависимост от индивидуалния вкус на клиента. Къщата е снабдена с електричество и течаща вода(извън къщата). На този етап няма баня, а тоалетната е извън къщата. Пътят, водещ до имота е асфалтиран и е достъпен през цялата година.\nСелцето е изключително приятно и спокойно. Тук можете да намерите някои удобства като магазини, кафене, църква, полицейски участък, лекар и редовен автобусен транспорт до градовете и селата в околността. Районът е подходящ за голям брой дейности на открито като лов, риболов, както и за развитието на селския туризъм. Възползвайте се от предимството да се сдобиете с имот в България на изключително разумна цена, превръщайки се във вашето любимо място за отмора и почивка!\nЦена на кв.м.: € 130.00\nРеферентен номер: BP1090@793\nИнтересувам се от [ Двуетажна къща близо до Пловдив ]\nКъща в Пловдивско


Великден е прекрасен повод да украсите дома си със свежа пролетна украса. Част от нея бихте могли да изработите и сами. От оцветяване на великденските яйца, великденски венци и великденски кошници, списъкът е дълъг. Събрали сме няколко свежи идеи за великденска украса, с които се надяваме да ви вдъхновим как да подготвите дома си за празника.\nНаправете си великденско дръвче\nСъберете клонки от двора или парка. Аранжирайте ги в стабилна ваза. Използвайте кухи изкуствени великденски яйца. Сгънете тънка сатенена панделка на две и залепете единия й край към горната част на яйцето с помощта на горещ силикон. След като силиконът изсъхне, вържете горната част на панделката и закачете яйцата за клонките. Отрежете излишните части от панделката.\nДекорация за масата с великденски яйца\nКерамична кошница със заек, синя, Ф12х13 см\nЛъскаво яйце с великденски принт, зелено, 6 бр в опаковка, 7,5 см\nДървена великденска сцена, кокошка с пилета, 22х24 см\nДървена композиция, заек с колело, 22х4х19 см\nКерамична кокошка, 16х13х18 см\nКерамично зайче, зелено с блясък, 16х10х14 см\nЗайче от плат с морков и син гащеризон , 10х8х33 см\nАранжирайте боядисани великденски яйца в кори за яйца или в панерче. Добавете свежи или изкуствени клонки, цветя, декоративни пиленцa и керамични зайчета.\nДруга идея за великденска украса е великденско гнездо. Използвайте за основа кошница, парче дърво или сплетете сами гнездо от клонки. Напълнете великденското гнездо с мъх или изкуствена трева и подредете отгоре няколко яйца. Може да използвате и изкуствени или свещи яйце. За по-изнересен ефект ги напрускайте с пръски акрилна боя. Така че изглеждат като изстински птичи яйца. Предлагат се и симпатични готови варианти на великденски гнезда и кошници. Подредете ги в средата на масата върху великденска покривка в свежи пастелни цветове или върху великденско каре.\nНаправете си венец от клонки и закрепете за него изкуствени великденски яйца, пера, цветя, панделки.\nПролетни цветя от хартиени формички за мъфини\nИзработете си тези симпатични пролетни цветя, които ще красят дома ви през цялата пролет. Боядисайте краищата на хартиени формички за мъфини в различни цветове или използвайте цветни такива. Оформете листенца на цвета, като подрежете краищата на хартийките. Прокарайте тел през средата на няколко хартийки и я увийте в цветно тиксо.\nВеликденска яйца със сухи цветя\nЗапочнете този малък проект, като си направите хербарии от листа и цветове няколко дни по-рано. След като боядисате яйцата в различни бледи нюанси, изчакайте да изсъхнат. С помощта на пинсета, плоска четка и хоби лепило внимателно залепете хербаризираните листа и цветове върху яйцата. Помнете, че не бива да ги ядете след това. Ако искате великденските яйца да стават за ядене, използвайте за лепило няколко разбито белтъка. Аранжирайте елегантна великденска украса, като поставите боядисани великденски яйца със сухи цветя върху свещници.\nБоядисайте яйцата в ярки цветове. След като изсъхнат, направете разномерно разпределени точки от гел боя за яйца в същия цвят.\n3d хартиени великденски яйца\nС малко изрязване и сгъване, няколко красиви хартии за декорация и хоби лепило и ще се сдобиете с тези симпатични хартиени великденски яйца, които може да закачите навсякъде в дома.\nНаправете си яйчни свещи от счупени боядисани великденски яйца, като извадите съдържанието им и вместо него сложите в черупките чаени свещи. Наредете тази великденска украса на масата, на перваза на прозореца или на камината.\nЗарадвайте малчуганите с великденска пинята. Направете яйце от картон и го напълнете с великденски сладки изкушения.\nВеликденски зайчета от балони\nЗарадвайте децата с тази симпатична великденска украса. Надуйте няколко бели балона. Изрежете уши за зайчетата от бeли и розови цветни листи. Залепете ги за балона с помощта на лепило. За носле на зайчето използвайте по-малък розов балон.\nСалфетки заешки уши\nПърво, сгънете салфетката на две, за да направите триъгълник. След това завийте в дълга линия и сгънете отново. Вържете салфетката в долния край със сатенена панделка, за да оформите главата и ушите на зайчето.\nВ Mydepot ще откриете голямо разнообразие от великденска декорация - покривки и карета за маса, великденски яйца, керамични фигури, великденски кошници и опаковки, великденски свещи и др.


Разград отбеляза тържествено 141-та годишнина от Освобождението си - Телевизия КИС 13 - Нищо подобно! - kiss13.net - Новините от Русе, Велико Търново, Търговище и Разград!\nРазград отбеляза тържествено 141-та годишнина от Освобождението си\nBy\tтелевизия "КИС 13" 29 Януари 2019\t571\t0\nРитуалът по отдаване на почит пред загиналите за Свободата на Разград продължи повече от половин час КИС 13\nВ Разград се състоя тържествен ритуал по поднасяне на венци и цветя по случай 141-та годишнина от Освобождението на града.\nПред събралото се множество на площад "Възраждане" слово произнесе кметът на Разград д-р Валентин Василев. Поздрави по случай Деня на Разград отправи генералният консул на Руската федерация в Русе Андрей Громов.\nВ този тържествен ден, всяка година, ние отдаваме почит на всички герои, които са загинали за Свободата на Разград. Освен руските войници, дали живота си за братския славянски народ, кръвта си са пролели и стотици български опълченци.\nказа в словото си Андрей Громов\nПреклонението пред Мавзолея костница започна с подансяне на венци от името на председателя на Народното събрание Цвета Караянчева и на министър-председателя Бойко Борисов. Ритуалът по отдаване на почит пред загиналите за Свободата на Разград продължи повече от половин час.\nОбщоградското тържество по случай освобождението на Разград завърши със заря.\nПоследно променена в Вторник, 29 Януари 2019 20:24\nден на разград\n« Представят картини на румънски художници от Кълъраш и Слобозия в Разград Подписаха договора за реставрацията на джамията в Разград »


yunlight 6pcs 6W LED\nНачало > LED лампи за вграждане комплект 6 бр. Уunlight ,6W\nLED лампи за вграждане комплект 6 бр. Уunlight ,6W\n75,00 лв 56,25 лв\nОбщо: 56,25 лв\nСВЕТЛИНА 6 бр. 6W LED Регулируем вграден таван Регулируемо осветително тяло с ретрофит.\nПриета от висококачествен метал, вдлъбнатината на тавана е устойчива, здрава и дълготрайна употреба. Лесно е да регулирате ъгъла на светлината според вашите нужди. Високото цветово отразяване отразява истинския цвят на предметите, което го прави подходящ като осветление на дисплея или осветление на изложбата Освен това обикновеният ключ на светлината може да реализира сегментиращ димер. Перфектен за домашно ползване, офис, магазин, супермаркет, барове, кафене, изложба, зали, музеен хотел, дисплей и други осветителни тела.\n- Марка: YUNLIGHTS.\n- Материал: Метал и пластмаса.\n- Продукт на външен размер: Около 8,6 х 8,6 х 2,7 см / 3,4 х 3,4 х 1,1 инч.\n- Диаметър на отвора: около 7,5 см / 3 инча.\n- Мощност: 6W.\n- Напрежение: 220-240V.\n- Честота: 60Hz.\n- Цветна температура: 3000K.\n- Най-висок светлинен поток: 600лм.\n- CRI: ge;\n- Водоустойчивост: IP44.\n- Регулируем ъгъл. Лесно е да регулирате ъгъла на светлината според вашите нужди.\n- Над 80 CRI, отлична цветова консистенция и рендериране с 600lm висока яркост. Той показва истинския и естествен цвят на обекта. Подходящо като осветление на дисплея или осветление на изложбите\n- Перфектен за домашно ползване, офис, магазин, супермаркет, барове, кафене, изложба, зали, музеен хотел, дисплей и други осветителни тела.\n- Интегриран дизайн, няма нужда от външно захранване.\n- Пръстенът за скок използва пластмасов защитен капак, което улеснява монтажа, без да увреди ръцете ви.\n- Сегментиращ димер. Няма нужда от димер, тъй като обикновеният превключвател може да реализира сегментиращ димер.\n- Лесен за инсталиране и икономия на енергия с дълъг живот.\n- Изработен от висококачествен метал, устойчив, здрав и дълготрайна употреба.СВЕТЛИНА 6бр 6W LED Регулируем вграден таван Регулируемо осветително тяло с ретрофит описание Приета от висококачествен метал, вдлъбнатината на тавана е устойчива, здрава и дълготрайна употреба. Лесно е да регулирате ъгъла на светлината според вашите нужди. Високото цветово отразяване отразява истинския цвят на предметите, което го прави подходящ като осветление на дисплея или осветление на изложбата Освен това обикновеният ключ на светлината може да реализира сегментиращ димер. Перфектен за домашно ползване, офис, магазин, супермаркет, барове, кафене, изложба, зали, музеен хотел, дисплей и други осветителни тела. Особеност - Марка: YUNLIGHTS. - Цвят: Както е показано. - Материал: Метал и пластмаса. - Продукт на външен размер: Около 8,6 х 8,6 х 2,7 см / 3,4 х 3,4 х 1,1 инч. - Диаметър на отвора: около 7,5 см / 3 инча. - Мощност: 6W. - Напрежение: 220-240V. - Честота: 60Hz. - Цветна температура: 3000K. - Най-висок светлинен поток: 600лм. - CRI: ge; - Водоустойчивост: IP44. - Регулируем ъгъл. Лесно е да регулирате ъгъла на светлината според вашите нужди. - Над 80 CRI, отлична цветова консистенция и рендериране с 600lm висока яркост. Той показва истинския и естествен цвят на обекта. Подходящо като осветление на дисплея или осветление на изложбите - Перфектен за домашно ползване, офис, магазин, супермаркет, барове, кафене, изложба, зали, музеен хотел, дисплей и други осветителни тела. - Интегриран дизайн, няма нужда от външно захранване. - Пръстенът за скок използва пластмасов защитен капак, което улеснява монтажа, без да увреди ръцете ви. - Сегментиращ димер. Няма нужда от димер, тъй като обикновеният превключвател може да реализира сегментиращ димер. - Лесен за инсталиране и икономия на енергия с дълъг живот. - Изработен от висококачествен метал, устойчив, здрав и дълготрайна употреба.


Поставиха метална шина на врата на пострадалата българка в САЩ\nЦирковите акробатки висели само на един карабинер\nПровидънс, САЩ 08 Май 2014, 10:36 6232 прочита 0 коментара\nВиктория Медейрос е в сравнително добро състояние и се възстановява след трета хирургическа операция, каза съпругът й Андрей в пред кореспондента на Нова телевизия в САЩ Ясен Дараков. Лекарите са й поставили метална шина в областта на врата. Българката пострада при ужасяващо падане от огромна височина, изпълнявайки труден цирков номер на представление в САЩ. Заедно с нея тежко пострадаха няколко акробати.\nСериозно е състоянието на още четири от колежките на Виктория. За две от момичетата на този етап не е ясно дали ще могат да ходят отново, обявиха медиците на брифинг вчера. Други две от осемте пострадали жени вече са изписани.

 Властите в щата Род Айлънд вече имат обяснение за това какво точно се е случило. Карабинерът, който е държал платформата във въздуха над манежа, се е счупил на три части. Д-образната скоба е била единственият детайл, на който е висяла конструкцията. Все още не е ясно дали карабинерът е бил неизправен, или е бил монтиран неправилно.

 От управата на цирка заявиха, че специален екип, който пътува навсякъде с трупата, прави проверки преди всяко представление.

 Изпълнението, в което момичетата висят от платформата само с косите си, е измислен от Виктория и съпруга й. /БЛИЦ
\nТрета операция за българската акробатка, този път на гръбнака\nБалкански: Артистите ще излязат виновни за инцидента в US-цирка\nНаправиха втора операция на пострадалата акробатка Виктория Медейрос\nМайката на ранената в цирка Виктория: Крият подробности за инцидента\nПострадалата в САЩ наша акробатка е дъщеря на олимпийска шампионка\nВижте пострадалата циркова акробатка Виктория Медейрос (СНИМКИ)\nВижте инцидента с платформата в цирка в Провидънс (ВИДЕО)\nИнцидент с акробати в цирк в САЩ, в трупата има и българи


🎾 Тенис ракета Head Graphene XT Radical MPA 295 — Tennis Select\nРАКЕТАТА СЕ ПРЕДЛАГА БЕЗ КОРДАЖ И БЕЗ КАЛЪФ.\nРакетата се предлага ненаплетена и без кордаж и без калъф.\nHead Graphene XT Radical MPA 295 – Тази версия от серията Радикал е изцяло нова за Head и е оборудвана с така наречената Adaptive String Pattern (ASP) – Позволява на играчите да избират каква гъстота на наплитане на кордажа да използват между по-отворената 16/16 и нормалната 16/19. Първата придава още по-лесен достъп до топспин и слайс, докато с втората се увеличава контрола върху топката. Тази смяна на шарката на кордажа се постига със смяна на така наречените громети ( втулки) преди самото наплитане на кордажа. Другата новост при ракетата е използването на новия материал Graphene XT. Резултатът е по-оптимално разпределение на тежестта на ракетата към дръжката и главата.\nТип РАКЕТАТА СЕ ПРЕДЛАГА БЕЗ КОРДАЖ И БЕЗ КАЛЪФ.\nКод на продукт: 230226


Гледайте на живо: Григор Димитров – Сам Куери 6-3 7-6(3) – TennisKafe\n06:03 - октомври 12, 2017, от Borislav Orlinov\nГригор Димитров отново открива програмата на централния корт в Шанхай и в спор за място на четвъртфиналите българинът излиза срещу Сам Куери в четвъртък малко след 7:00 ч. наше време.\nПървата ни ракета преодоля Райън Харисън, за да стигне до този етап от надпреварата, а американецът отстрани Юичи Сугита и Франсис Тиафо.\nНашият и Куери имат два мача в общия си баланс, а като победител и двата е излизал българинът. Последната победа на Димитров е от 2015 г. в Куинс с обрат, а другият мач е на твърдите кортове във Вашингтон, където през 2013 г. постигна успех в последователни сетове.\nДвубоя може да гледате чрез линковете на TennisKafe:\n1-0 – Димитров изостана 15-30, а в следващата точка Куери го разходи няколко пъти по основната линия преди да го извади от корта и с бекхенд уинър по диагонала да стигне до два поредни брейкбола. Нашият намали пасива си до 30-40, а с ас по диагонала изравни – дюс. После взе предимство без да влиза в разиграване, а с нов ас затвори гейма.\n1-1 – Бърз сервис гейм за Куери, който при 40-15 завърши с форхенд уинър по късия диагонал.\n2-1 – Този път никакви проблеми за Григор Димитров, който не даде шанс на съперника да играе.\n3-1 – Пробив! Куери направи първата си двойна грешка при 15-30, а в следващото разиграване Димитров добре се защити със сечения си бекхенд преди да пласира форхенд уинър по правата, за да си заслужи брейкбол, който материализира.\n4-1 – Димитров дръпна 30-0 и с ас по правата взе следващата точка. Куери намали пасива си на 15-40 след умело излизане на мрежата и форхенд в аут на нашия. Нов отличен апроуч и излизане на мрежата от страна на американеца притесниха Григор и резултатът стана 40-30 за българина. В следващото разиграване Куери натисна бекхенда на нашия и Димитров сбърка – дюс. Григор стигна до нов геймбол с отлично преминаване в контраатака, при което прати съперника далеч зад основната линия и с дроп шот го остави безпомощен, а после затвърди.\n4-2 – Бърз сервис гейм за Сам Куери.\n5-2 – Григор взима подаването си на 15.\n5-3 – Американецът започна гейма с непредизвикана грешка от форхенд, а при 30-40 трябваше да спасява и сетбол. В действие обаче влезе началният му удар и в следващите три точки Куери не влезе в разиграване.\n6-3 – Сет за Григор Димитров! Григор изостана 0-30, но намери сервиса си и начален удар по диагонала и форхенд уинър по правата намали изоставането. После се отчете с една от най-добрите точки от началото, след като дефанзивният му бекхенд се превърна в пасинг шот по правата и наказа тръгналия навътре Куери – 30-30. Сам опита ново излизане на мрежата, но пак се провали, а на сетбола изгледа аса на нашия.\n6-3 0-1 – Куери открива сметката си за втория сет, след като поведе 40-30 и Димитров игра ретур в мрежата.\n0-2 – Пробив! Григор лесно изостана 0-40, на първия брейкбол игран а втори сервис, а после прати форхенд в мрежата от удобна позиция.\n1-2 – Пробив! Нашият стигна впечатляващо до три топки за рибрейк, след като при 30-0 игра прецизен лоб. Куери заложи на излизане на мрежата и в следващата точка, но само за да предаде подаването си.\n2-2 – Григор изравнява със сервис гейм на нула.\n2-3 – При 15-15 Куери направи двойна грешка и създаде предпоставка това Григор да мисли за нещо повече в гейма. Американецът игра на втори сервис в следващата точка, но се справи, а впоследствие взе и частта.\n3-3 – Втори пореден сервис гейм на нула за Григор.\n3-4 – Куери отпусна точка, но чак след като поведе 40-0, така че спокойно довърши започнатото.\n4-4 – Григор изглежда непоклатим в подаванията си, като в последите си три сервис гейма има само една загубена точка.\n4-5 – Солиден Сам Куери взима подаването си за отрицателно време.\n5-5- Сервисът на Григор работи безотказно, а нашият не даде шанс на опонента си да играе.\n5-6 – Димитров разгада апроуча на Куери и с пасинг шот взе първата точка в мача. Куери изравни, но после игра на втори сервис, а в последвалото разиграване бекхендът му закачи филето и стана лесен за Димитров, който отигра колебливо, но все пак поведе. С ас по правата Сам изаравни 30-30, а после стигна и до гейм бол, при който Григор пласира сечен бкехенд в мрежата.\n6-6 – При 15-15- Димитров изкара форхенд, но не се притесни и в следващата точка отново бе агресивен, за да изравни. После дръпна 40-30, но направи двойна грешка. Българинът взе предимство, а после реализира геймбола.\n7-6(3) – Победа за Григор Димитров! След непремерено излизане на мрежата и стоп воле в аут Димитров допусна първия минипробив. Куери обаче се пропука след бекхенд в аут за 2-2. Двамата размениха полетата при 3-3. Димитров поведе 4-3 с ас, а после опонентът му сбърка воле и допусна мини брейк. Пропуск от форхенд на Куери пък донесе преднина на Григор от 6-3. Григор сервираше и не влезе в разиграване.\nЕтикети:гледайте на живо, григор димитров, очаквайте на живо, Сам Куери


Нежна грижа за деколтето и шията – Д-р Манджукова\nНежна грижа за деколтето и шията\nЕдин от основните моменти за постигането на блестящ външен вид е отделянето на достатъчно внимание за всяка част от тялото. Поддържането на кожата стегната и млада е процес, който изисква еднаква грижа както за лицето и косата, така и за ръцете, краката, деколтето, врата. Постигането на баланс в зоните изисква отлично познаване на собствената кожа, нейните особености, необходимостите ѝ, както и на изобилието от козметични продукти, предлагани на пазара.\nНякои от хората съсредоточават своите усилия в борбата с преждевременното стареене върху лицето, пренебрегвайки други области на тялото. Въпреки това, те трябва да знаят един много простичък, но съществен факт – кожата на ръцете и шията е много по-тънка и деликатна от тази на лицето. Не по-малко важно е, че в зоните на деколтето, врата и ръцете тя е снабдена с много по-малко мастни жлези, което я прави податлива на ранно стареене.\nВсекидневните грижи, които се полагат за лицето, трябва да са съобразени изцяло с вида на кожата – суха, мазна или чувствителна. От там насетне може да се изработи специфичен режим, който включва определен тип почистващи препарати, тонери, серуми и подхранващи средства. Използването на подходящата козметика за лице може да предотврати ранна поява на бръчки, акне, тъмни кръгове под очите.\nПродуктите за грижа на тялото следва да съдържат мощни овлажняващи и подмладяващи съставки, антиоксиданти и клетъчно възстановяващи съставки. Постоянно изложена на вредното влияние на ултравиолетовите лъчи, зоната на деколтето и врата се нуждае от по-специфично отношение. От една страна на преден план излиза потребността от постоянно прилагане на слънцезащитен продукт и хидратиращ препарат; от друга – внимателното подбиране на средствата, тъй като кожата в тази област е силно чувствителна и лесно раздразнима.\nГрижата за нежната обвивка на деколтето и шията може да започне с меко ексфолиране до два-три пъти седмично, което ще я подготви кожата за по-лесно абсорбиране на поставените съставки върху нея. Премахването на натрупалите се мъртви клетки насърчава кръвообращението и създава по-гладка на допир повърхност.\nВ следващият етап се препоръчва поставянето на подхранващ кожата серум или ампула с активна съставка. Този тип изделия имат високо съдържание на определен елемент, а леката им структура ги прави изключително мощно средство за коригиране на увредена кожа и за повишаване на поставените овлажняващи агенти.\nНанасянето на овлажняващ, стягащ крем върху врата, раменете и гърдите е съществената част, тъй като така се захранват по-дълбоките слоеве на кожата и се активизира производството на колаген. Разумно е да се инвестира в закупуването на козметика с натрурални съставки, която е съобразена и със специфичните особености на дадената кожа – чувствителна, склонна към алергични реакции или силно дехидратирана.\nРазбира се, като финална фаза, която обединява нуждите на лицето, гърба, шията и деколтето и е ключът към предотвратяване на преждевременното стареене – всекидневното нанасяне на предпазващи от слънцето кремове или лосиони. В топлите и летни горещини, когато се носят и по-къси и леки облекла, е препоръчително да се използват слънцезащитни средства с висок предпазващ фактор (над 30), без оцветители, с високо съдържание на цинк. Поставянето на слънцепредпазващите средства играе и превантивна роля за развитието на някои проблематични състояния като хиперпигментация, алергия и рак на кожата.


5 яки подаръка за Свети Валентин за него | Лайф.dir.bg\nС какво бихте го зарадвали най-много\n14:48 | 13 февруари 2020 0 6884 Снимка: iStock by Getty Images/Guliver Photos\nСвети Валентин е много щекотлив празник по отношение на подаръците. Тъй като е празник "на любовта", е извънредно вероятно жените да се подхлъзнат и да "зарадват" половинките си с меденки с изписани на елфически имена, със звездна карта, сочеща датата на сватбата, или с календар със снимки на щастливите мигове на двойката отпреди децата.\nНека да ви кажем нещо честно: мъжете не се радват на такива неща. Разбира се, ако вашият партньор не иска да нарани чувствата ви, той ще се опита да изиграе щастие и еуфория при вида на семейния календар, а ако е един от петдесетимата, които могат да изиграят Жокера по-добре от Хоакин Финикс*, може и да успее. Но всъщност, този тип уж емоционални, но в същината си не твърде оригинални и все пак материали подаръци, са по-подходящи за жените, и то за романтичните жени.\nДаваме ви шест идеи за готини светивалентински подаръци, които наистина ще допаднат на (почти) всеки мъж. Ако се спрете на някой от тях вместо на звездната карта, има реален шанс на 14 февруари догодина да получите скъпи гримове и ваучер за двучасов масаж вместо комплект нови тенджери.\nИ докато сме на вълна легенди, ето още едно предложение, с което може да впечатлите мъжа до себе си. Ако Рим е вечният град, то adidas Superstar са вечните кецове. Техният път започва от далечните американски баскетболни игрища и стига до капсулните гардероби на модерните, градски хора по цял свят.\n"Shelltoe" моделът е обувка за всякакви аутфити и всякакви поводи, той е щипката стил и класика, от която се нуждае всяка визия. И това го прави ултимативният мъжки подарък: особено за мъже, които искат да изглеждат добре (дори да не си го признават) както в офиса, така и на разходка с кучето в парка.\nОсвен това, тази година adidas Superstar прави 50 години, което е още един удачен повод да се спрете на този светивалентински, трифонзарезански или без "просто така" подарък.\nMecArmy X7S мултифункционален кит: капсулни фенер и запалка\nКолко готино е да подарите на мъжа си съвременен вариант на елфическата стъкленица със светлината на звездата Еарендил, която Галадриел дава на Фродо преди той да тръгне към Мордор?\nТова е мултифункционалният кит X7S на MecArmy, който превъзхожда елфическата стъкленица с това, че не върви в комплект с носене на зъл пръстен и битка с грамаден паяк.\nКитът съдържа фенерче със зареждаща батерия, запалка с течно гориво и допълнителна батерия. Носи се лесно, побира се в джоба, супер е за ежедневна употреба и е водоустойчив.\nАко държите на романтиката, винаги може да го поднесете със сладникаво послание. Нещо от типа на "С пожелание да ти показва светлината и пътя и заедно да вървим т.н."\nЧорапи Pirin Hill\nОтдавна мина времето, в което мъжката мода диктуваше сиви обувки да се носят със сиви чорапи, кафяви обувки - с кафяви чорапи т.н. Периодът на мъжките чорапи с малки и неразбираеми символи в горния край изтече, и шарените, арт чорапи са част от всеки мъжки гардероб.\nХаресали сме чорапите на Pirin Hill, защото са български, качествени и имат страхотни дизайни. Специално за Свети Валентин може да вземете памучни ¾ чорапи с нарисувани винени чаши или някоя luxury box на марката.\nИ да се надявате, че той е резервирал ресторант, в който да пиете вино, а не ви е приготвил и той чорапи, с които заедно да седнете на дивана и да гледате телевизия.\nСлушалки от Bang & Olufsen\nМъжете обичайно харесват добрата музикална техника, а ако вашият знае кои са Pink Floyd, почти със сигурност ще е чувал и за Bang & Olufsen - Bugatti-то на музикалната техника.\nПрепоръчваме супер луксозните им слушалки Beoplay H9i. Те комбинират ANC, wireless, иновативен алуминиев тъч интерфейс и автентичен Bang & Olufsen саунд.\nАко искате да пренесете Бетовен, Ед Шийран или Queen вкъщи и да ги подарите във формата на слушалки - това е вашият подарък.\nВ последните години подаръците-преживявания взеха известен превес над подаръците-вещи, което не е лишено от резон. Допреди десетина години дарове като билети за концерт или ваучери за бънджи скок не съществуваха. Днес обаче хората започнаха да ценят времето си с една идея повече. Особено времето заедно.\nАко искате за Свети Валентин да подарите малко време с любимия човек, защо не се спрете на уикенд на някое приятно място? Звучи като да не се нуждаете от повод, за да отидете някъде заедно, но всички знаем, че когато ежедневието ни натисне със своите десетки задължителности, измъкването става непосилно.\nЗатова харесахме като светивалентински (или ок, трифонзарезански) подарък уикенд за двама в "Глинената къща" в село Лещен: архитектура и вътрешен дизайн от каменната ера, съчетани с някои съвременни удобства като луксозна баня и кабелна телевизия.\nМоже да комбинирате престоя си в "Глинената къща" с ядене до припадък в "Кръчмата", където има изобилие от вкусотии от българската традиционна кухня. От терасата се вижда Пирин, а възможността да ви стане скучно в Лещен е сведена до минимум. Домакините там предлагат различни забавления през различните сезони - лов и риболов, излети в планината, плуване и балнеолечение в близкия курорт Огняново (5км) с открит и закрит басейн, бране на гъби и билки, разходки до съседните етнографски комплекси Ковачевица (7 км), Долен (20 км) и Делчево (18 км), както и еднодневни пътувания до Роженския манастир край Мелник (60 км) и известния ски-курорт Банско (50 км). Могат да бъдат посетени резерватът "Тъмната гора" с вековни буки и елови дървета, скалните образувания, известни като тракийски светилища "Козият камък" и "Черната скала", каньонът на река Канина и живописната местност "Синият вир".\n*Сравнението с играта на Хоакин Финикс е закачка и препратка към думите на актьора Асен Блатечки в студиото на Нова телевизия, че познава поне петдесет актьора, които могат да изиграят ролята на Хоакин Финикс, за която е номиниран за Оскар, поне толкова добре, колкото него.


ПП АБВ - Марин Киров: Шумен не принадлежи на Местан или Дъбов, а на хората, които заслужават да живеят по-добре\nШумен не е ничия партийна губерния. Областта не принадлежи на Местан или Дъбов, а на хората, които заслужават да живеят по-добре от сега. Това заяви в ефира на телевизия „Шумен“ зам.-председателят на Алтернатива за българско възраждане водач на листата на коалиция „АБВ-Движение21“ за 30-ти Шуменски МИР Марин Киров. По думите му българите се нуждаят от промяна, от нова вълна на политическа алтернатива на статуквото, което се е окопало, бранейки с нокти и зъби порочния режим на управление, който е наложило през годините. „Относно новата вълна в политиката трябва да признаем, че АБВ направи показно на всички останали партии как се прави промяна. Ние не въведохме поправки в устава, с които да изолираме старите кадри, не въведохме ограничения, а просто дадохме абсолютно доброволно и осъзнато на едни нови лица да поемат отговорност. Отговорност, която осъзнаваме при всичките си срещи с избирателите на живо и в интернет. Пред нас задачата е не просто да разбием статуквото на национално ниво. Не е въпросът да покажем на лидери като Нинова как в действителност се прави промяна, целта ни е да докажем на хората по места в различните региони на страната, какъвто например е Шумен, че областта не е собственост нито на Местан и ДОСТ, нито на БСП и Димитър Дъбов. В региони като този политиците на статуквото винаги тръгват от мащабните проблеми. Аз също съм наясно за проблема с пречиствателната станция, с липсата на транспортен достъп, но съм учуден защо никой не говори за развитието на туризма. За това, че тук приходите от културен туризъм са 8-9 пъти по-ниски от тези в Велико Търново и то при положение, че историческата инфраструктура тук е много по-мащабна. Защо не се говори за проекта за спортната зала, който е много хубав, но съоръжението се строи без да е ясно какъв или какви спортове по-точно ще се развиват в него. Така, че наша е ролята да поставим на дневен ред всички тези по-обикновени проблеми“, посочи Киров.\nСпоред Марин Киров ДОСТ се държи като партия, която служи на друга държава, а разликата е особено видима когато посланията на партията на Местан бъдат сравнени с тези на ДПС. „Не упреквам нашите братя мюсюлмани, че те поглеждат към Турция. Аз самият, като човек, който е получил част от образованието си там, и е работил там, съм впечатлен от Турция, като икономика и като социална държава.Така, че е нормално нашите братя от Шуменско или Кърджалийския регион да поглеждат към Турция като към място, където могат да намерят реализация. Само че не можем да отречем и агресивната политика на Турция към България, която не е от вчера. Още преди година и половина, когато Местан бе свален от лидерското място в ДПС, конкретно в Шумен имаше индикации за радикална намеса на служители на турското министерство по мюсюлманското вероизповедание, които работят тук необезпокоявано, и за които не е ясно, какъв ислям проповядват и дали се занимават с религия или с насаждане на отношения към Турция. Това са две различни неща. Никой от нас не оспорва това, че хората имат право да изповядват мюсюлманската религия, ние сме притеснени от агресивната намеса на Турция. Така, че когато говорим за ДОСТ, за Турция трябва да правим разграничение между мюсюлманите, които традиционно подкрепят ДПС и тези, които лансират ДОСТ като една протурска партия, а не като политическа сила, която е съсредоточила около себе си хора изповядващи конкретна религия“.


Мъжки портфейл SILVER FLAME, колекция Blue men\nМъжки портфейл от естествена кожа, колекция Блу мен, с три отделения за банкноти, едното от които е тайно с капак. Едно средно отделение за карти и лични документи с възможноост да се фиксира със секретно копче. Монетник двойно тапициран с кожа против износване от монетите.\nМъжки портфейл SILVER FLAME, Блу мен Галерия с гравирани от нас кожени продукти Мъжки портфейл от естествена кожа, колекция Блу мен, с три отделения за банкноти, едното от които е тайно с капак. Едно средно отделение за карти и лични документи с възможноост да се фиксира със секретно копче. Монетник двойно тапициран с кожа против износване от монетите. Характеристики: естествена кожа; размери: 12 х 9,5 х Голямо разнообразие на маркови портфейли от естествена кожа в най-големият магазин за портфейли и кожени аксесоари.\n() 54.00 BGN Мъжки портфейли In Stock SFT0304


Posted by: Димитър Насков 17/12/2020\tin България, Регион\nПазарджик. Движението в посока Бургас от км 55+627 до км 63+000 и от км 63+000 до км 90+000 се осъществява в една лента поради освежаване на пътната маркировка. Движението се осъществява в активната и изпреварваща ленти . Движението се регулира с пътни знаци и светофарна уредба. Срок до 17:00 ч. на 17.12.2020 г.\nАктуална пътна обстановка\t2020-12-17\nNext: Отиде си поетесата Федя Филкова


Палачинки с кисело мляко - Да готвим у дома - сайт за рецепти\nКой не обича палачинки!? Лакомство за закуска или десерт! Универсален десерт! Става за всичко, приготвя се лесно и няма нищо сложно. Тези палачинки с кисело мляко са икономични и остават меки и сочни дори и след няколко часа, ако ги съхранявате в затворен съд. Сигурна съм обаче, че няма да ви се наложи, защото се изяждат на момента!\nНужните продукти за приготвянето на палачинки с кисело мляко са:\nкраве масло за намазване на готовите палачинки – около половин чаена лъжичка за палачинка, може и повече…\nсладко по избор за пълнеж на готовите палачинки\nНачин на приготвяне на палачинки с кисело мляко:\nРазтворете содата и бакпулвера в киселото мляко и разбъркайте.\nПрибавете ги към яйцата. Аз правя всичко с миксер.\nПрибавете олиото и разбъркайте до еднородност.\nПрибавете водата и солта. Отново разбъркайте за кратко.\nНа порции прибавете брашното. Трябва да получите смес с гъстота на боза. Оставете сместа за пет минути да почине.\nЗагрейте тефлонов тиган, леко го намазнете и изпържете палачинките. Първо от едната страна, после от другата. Когато се появят малки мехурчета са готови за обръщане. Аз ги правя на уред за палачинки с тефлоново покритие и не използвам мазнина. Ако използвате тиган с качествено покритие не използвайте мазнина. Слагам палачинките една върху друга, като преди това ги намазвам с масло. След това намазвам със сладко и навивам. По – желание преди поднасяне поръсете с пудра захар.\nОт тази смес за палачинки излизат 12 броя с диаметър 22 сантиметра. Не ги правя много тънки. Чашата, която използвам е с вместимост 250 мл. За пълнеж на моите палачинки с кисело мляко съм използвала домашно сладко от круши.


Осигуряване на възможности за екологично образование на хора с увреждания | Фондация "ТАЙМ Екопроекти"\nОсигуряване на възможности за екологично образование на хора с увреждания\nСлед световните срещи в Рио де Жанейро през 1992г. и в Йоханесбург през 2002г., устойчивото развитие се превърна в ключова цел в световен мащаб. Екологичното образование се определя като най-важен инструмент за постигането на тази цел.\nПри екологичното образование не е важно само учебното съдържание, но и начина на преподаване-самия процес. За да бъде ефективно екологичното образование, то трябва да поощрява развиването на критично мислене и умения за вземане на решения, както и да включва учениците в процеса на вземане на решения и да им дава непосредствен опит от околната средата.\nВ страните членки и кандидатки за ЕС, центровете за екологично образование са водещи при разработване на новаторски подходи и предоставяне на ефективно екологично образование. Поради начина, по който работят, центровете предоставят учебен процес, който е по–скоро самоусъвършенстване, отколкото обучение и което е най-важно- фокусират върху реализирането на практически природозащитни проекти, съвместно с местните хора и на работа на открито- практически жизнен опит, който не винаги се предоставя в традиционния училищен контекст.\nДостъпът на млади хора с увреждания до тези центрове е ограничен по ред причини. Повечето от тези центрове не притежават необходимото оборудване за работа с деца с увреждания. Това не е толкова свързано с конструкцията на сградите, които според законодателството на ЕС до 2005г. трябва да бъдат приведени в съгласие със стандартите за достъпност, а поради липса на учебни материали и съоръжения. Малко такива центрове разполагат и с квалифицирани за работа с деца с увреждания преподаватели или пък разполагат с учебни материали за работа с такива деца.\nВъв Великобритания младите хора с увреждания са интегрирани, доколкото е възможно в масовите учебни заведения, но не във всички случаи. Ситуацията в страните членки е различна, тъй като тези млади хора там се отделят в отделни специализирани училища. Във Великобритания много от училищата разполагат с учебни материали за екологично образование, но това не може да бъде казано за училищата в страните кандидатки. В същото време центровете за екологично образование не разполагат с хора и оборудване за работа с деца с увреждания. В резултат малко деца с увреждания имат достъп до ефективно екологично образование извън класната стая. Това означава, че те в по-малка степен ще са можещи и знаещи да допринесат за постигане на устойчиво развитие като активни информирани граждани, участници в процеса на демократизация.\nНакратко младите хора с увреждания са лишени от достъп до ефективно екологично образование. Това е жалко тъй като много млади хора са ограничени не от физическите си увреждания, а от заобикалящата ги среда, която не е устроена по начин, който да им позволи да заемат полагащото им се място в обществото. Този проект ще даде възможност на млади хора с физически увреждания да дадат своя принос за подобряване на тяхната заобикаляща среда.\nПо данни на Световната здравна организация, процентът на хората със специални нужди варира между 10% и 13% за различните държави. От тук се приема, че средно децата със специални нужди са 10% от детското население. В България не съществува официална статистика за деца със специални нужди, живеещи в семейна среда от 0 до 15 години. През 1994 година е проведено Национално социологическо изследване за хората със специални нужди в България от Националния статистически институт. Изследването е обхванало възрастовата група деца от 16 до 19 години, които са били регистрирани в ТЕЛК. Според изследването децата от 16 до 19 години са били 3 030 деца. В българското законодателство е налице необходимата нормативна база, но на практика не са създадени реални условия за социална интеграция на децата със специални нужди. Няма специално обучени кадри, които да работят с децата, отглеждани в семейна среда; не е изградена адекватна система за социална подкрепа на родителите. Масовите детски градини и училища не са в състояние да приемат децата със специални нужди поради недостъпната архитектурна среда, липсата на индивидуални програми за обучение и на съответния медицински и педагогически персонал. Поради тази причина по-голямата част от децата със специални нужди в България се отглеждат в специализираните институции, създадени към различни министерства – МЗ, МТСП, МОН. По данни на Националното изследване Социална оценка на грижите за деца в България/2000г./ техният общ брой е около 5400.\nВ рамките на проекта ‘Околна среда и развитие- предизвикателство пред гражданския сектор в България’, реализиран от фондация ТАЙМ, един от подкрепените за финансиране проекти беше “Изграждане на обект за запознаване с еко-туризма за хора със зрителни увреждания- Дряново”. По този проект 4 групи от незрящи хора превърнаха една изоставена територия в място за почивка. Направени бяха парапети за незрящи хора, хранилки и поилки за птици, детска площадка и пейки. Рехабилитацията на незрящи хора с еко-туризъм се превръща в предпоставка за преодоляване на социалната изолация. Фондация ТАЙМ избра да работи с незрящи деца и по настоящия проект. Целта на този проект е да осигури достъп до ефективно екологично образование на деца с увреждания, чрез извънкласни дейности.\nОпознаването на околната среда, посредством личен опит и включване в практически дейности е ключов елемент за ефективно екологично образование и основа за устойчиво развитие. Практическите дейности често пъти се осъществяват в центрове по екологично възпитание. Но достъпът на млади хора с увреждания до тези центрове е ограничен поради липса на специфично оборудване в тези центрове, адекватни учебни помагала и умения на учителите за работа с такива деца.Този проект е насочен към младите хора с увреждания и към учителите в центровете за екологично образование.\nПо проекта ще работят екипи от 6 европейски страни- България, Италия, Великобритания, Полша, Словакия, Латвия. Всеки екип ще се състои от преподаватели в центрове за екологично образование, хора, работещи с деца с увреждания, както и от хора с увреждания. Тези екипи ще се съберат за да анализират настоящето положение във всяка страна, да обменят опит и да планират практически пилотни дейности и разработването на помощни програми и материали. Главен координатор на проекта ще бъде Съветът за теренни проучвания (СТП), Великобритания. Мисията на СТП е да направи възможен достъпът до екологично образование за всички. Организацията управлява 17 центъра за екологично образование във Великобритания, в които се обучават в околна среда и устойчиво развитие повече от 75 000 деца и млади хора. Всички образователни курсове са фокусирани върху активно изследване и практически дейности. СТП организира курсове за различни групи млади хора с увреждания и разполага с необходимия персонал и опит за работа в тази област. Някои от центровете разполагат и със специално оборудване за хора с увреждания.\nФондация ТАЙМ ще координира проектът в България. В резултат на проекта ще бъдат публикувани наръчник ‘Екологично образование за хора с увреждания’, учебни материали и програми за всеки от центровете за екологично образование, включени в проекта, ще бъдат подготвени преподаватели и ще се организира конференция за представянето на резултатите.\nПроектът в България ще бъде насочен към деца със зрителни увреждания. Те се обучават в 2 специализирани училища- във Варна и в София. Броят на децата с цялостна или частична загуба на зрението в България е 641.\nОсновните цели на проекта са да повиши качеството на екологичното образование за млади хора с увреждания и да им даде възможност да вземат активно участие в процеса на преминаване към устойчиво икономическо развитие.\n1. Да осигури достъп до ефективно екологично образование на деца с увреждания. 2. Да разработи иновационни техники и средства за обучение по околна среда, подходящи за деца с увреждания. 3. Да повиши капацитета на преподавателите по околна среда да работят с деца с увреждания. 4. Да повиши осведомеността и разбирането на хората без уреждания за потенциала на активни граждани на хората с увреждания. 5. Да подпомогне интегрирането на млади хора с увреждания в масовите учебни заведения. Този проект ще бъде иновационен по няколко причини:\n1. В цяла Европа само малка част млади хора с увреждания имат възможността да се включат в програми за екологично образование и това обикновено е в резултат на инициативи на неправителствени организации или ентусиазирани учители. Известен прогрес е направен в в много области на образованието за хора с увреждания и най-вече в спорта, но все още няма систематизиран опит да се предоставят възможности за екологично образование на деца с увреждания.\n2. Фокусът ще бъде върху млади хора с увреждания, които да работят извън класната стая върху практически проекти и проучвания на околната среда. Този подход за обучение на открито е още един иновационен аспект. Учителите често се страхуват да работят с деца с увреждания на открито, поради здравни съображения, проблеми с ръководенето на групата и липса на учебни пособия. Настоящия проект ще се занимае точно с тези проблеми.\n3. Проектът предприема и иновационен подход към самия учебен процес за образование по околна среда. Проектът разглежда околната среда от гледана точка на устойчивото развитие. Фокусът е не само върху образование за природната среда, а и върху осигуряването на разбиране от учениците на връзката между икономическите и социални компоненти с тези на природната среда.\n4. Проектът ще включва млади хора с увреждания, работещи съвместно със здрави ученици. В този проект те заедно ще учат като равни.\nЕкипът на Фондация ТАЙМ се надява да привлече като партньори при осъществяването на този проект всички заинтересовани страни по проблема- неправителствени организации, специализирани учебни заведения, преподаватели.\nпартньори: Съвет за теренни проучвания, Великобритания\nValle dei Casali, Италия\nАсоциация на преподавателите за околна среда, Латвия\nИзпълнителна агенция по околна среда, Дирекция Екологично образование, Словакия\nВършавски университет, Полша\nсфера на дейност: Образование за околна среда\nначало: Януари 2004\nкрай: Януари 2006\nекип: Координатор за България: Деница Николова, ТАЙМ\nРъководител на проекта: Ричард Доусън, Съвет за теренни проучвания\nРегионални координатори за Полша, Италия, Латвия, Словакия: Ана Баторчак Божена Зак, Жизела Паколи и Алберто Басчерини, Лаура Звингуле и Андрес Василйеви, Сона Богнарова\nдонори: Програма ‘Леонардо да Винчи’ на ЕС


Огледала Accord 7-ма ген. - Accord 7ма ген. (2003-2008) - Hondabg.com Форуми\nОгледала Accord 7-ма ген.\nОт madrigal, 31 Юли, 2017 в Accord 7ма ген. (2003-2008)\nНалага се смяна на дясното огледало на Акорд-а. Погледнах в мегапартс-а, там много скъпо ги дават. После се сетих да видя в английския e-bay, там цените са приятни и има голям избор (даже и на цветове ). По моргите не съм питал, че и там като гледам са предимно моми-англичанки. Не съм сигурен има ли някаква разлика между английските и нашите, та това ме възпира да скоча на едно гледало.\nАко има някой запознат, да сподели, ще съм благодарен.\nНе съм сигурен има ли някаква разлика между английските и нашите, та това ме възпира да скоча на едно гледало.\nФизически не би трябвало да има разлика, но самото огледало е различно, в смисъл нали си видял, че ляво/ дясно огледало дават различен образ. Едното е с реален размер, другото отдалечава. За това английските би трябвало да са обрано..., но ако имаш здраво европейско, можеш да го сложиш вместо английското стъкло.\nЕ, аз затова питам. Но не мога да хвана голяма разлика между двете ми огледала в момента. Не че знам дали дясното си е оригиналното, де . Колата явно е имала удар отдясно, нямаше видими следи, когато я купувах, после се поразнищи случая... Както и да е, харесвам си я, само дето дясното огледало наскоро някой го е натиснал много здраво и сега се върти свободно около оста си, пружината, дето трябва да го държи, все едно я няма. Иначе машинките си работят, стегнал съм го с две свински опашки за основата и може да се ползва, но без да се прибира.\nСтъклото си е здраво и би могло да се прехвърли на новото, ако разликата е толкова голяма (стига да не е лепено).\nОтговорено 31 Юли, 2017 (Редактирано)\nВъобще не е лепено, първо то се сваля за да се разглоби огледалото, гледай клипове в ютюб.\nПроблема ти е поправим, стига да имаш необходимата сръчност, Правил съм го, но не беше скоро, не направих и снимки...\nСваляш го изцяло, разглобяваш напълно. Изплъзнала се е зегерка която държи пружината, изпадали са 3 съчми натискани от пружината,които го фиксират. Няма счупени неща, само зор да натиснеш после пружината за да сложиш зегерката. Ако има помощник (да не е с 2 леви ръце боднати в гъза) ще стане по-лесно- натиска с две отвертки пружината, докато сложиш зегерката...За мен помощник бяха псувните...\nРедактирано 31 Юли, 2017 от JapCar\nМерси за информацията, JapCar! Ще видя какво мога да направя по въпроса. А тези 3 сачми, стоят ли си някъде из огледалото или трябва да търся нови?\nОгледалата са еднакви. Панорамни са и двете, никаква разлика няма. Аз съм с дясно огледало от английска кола...\nОгледалата и механизмите вътре са еднакви, но стойката за самото огледало са различни. Ако сложиш изцяло английско ляво огледало без интервенция ще си вижда задницата.\nПодкрепям, точно в стойката е разликата.\nВътре са си, само са излезли от леглата си, някъде в "бутуша" в който е пружината.\nИ да, наистина логично е да са различни телата на английската, гледат се от различен ъгъл и няма да имат обхват при настройката...\nМдаа, моето не е с откачена пружина, а си е чисто счупено - няма ги едни зъбчета от оста на основата, личи си как са откъртени\nЕ, тогава взимаш части от едно английско и си го възстановяваш...\nТо това е най-лесният вариант, но нали имало някаква разлика в ъглите? Иначе досега да съм купил едно английско, даже и цвета съм намерил да е същия .\nЕ нали колегите по-горе са написали ,че разликата е в стойката .\nЗа мен стойката е корпуса, мислех, че повредата е в механизма за фиксиране на положението...Ако беше дал снимки след разглобяването, щеше да е ясно.\ne не е ли това стойката на която лежи самото стъкло,аз така го разбрах.\nНе се вижда добре кое е счупено от този изглед...При мен бяха счупени и ушите за винтовете с които се закрепва вътрешната черна част за кожуха. Залепих ги с "Канаконлит" да се фиксират и след това с поялника набих телчета/скобички за здравина...\nЕ, аз днес инвестирах 28 паунда в едно огледало от мома-англичанка . Като дойде, ще го мисля. Поне е същия цвят като моето, та няма да мисля за бояджии.\nЕ, аз днес инвестирах 28 паунда в едно огледало от мома-англичанка.\nСега паунда е нисък спрямо лева... Колко ти струва само изпращането до БГ?\nМи горе-долу паунд на килограм. Търговецът ми прати някакъв линк с тракинг номера, там пишеше нещо от рода на 3.0 kg, макар че едва ли гледалото е толкова. Но поне 2 лири ще ме обършат (което си е нормално, де - не се оплаквам).\nПаунд на килограм взимат превозвачите/фирми до БГ (но минимално £10), но ако го изпраща по пощата е мн. скъпо. Вътре в Англия до 2кг е около 5пнд, до 5кг е 13пнд, а до Европа е мн. скъпо, не знам как го смяташ 2пнд...но щом си доволен от общата сума...\nНе бе човек, търговеца от ebay.co.uk ми го праща с free shipping до адреса в Лондон. Оттам до БГ със shopper.bg при условията, които ти казах. Няма такъв момент "минимално 10 паунда" - кой ще им се върже бре???????\nНяма такъв момент "минимално 10 паунда" - кой ще им се върже бре???????\nT.e. продавача праща до адреса на shopper.bg и те ти го доставят за 2.49лв/кг до БГ\nТози превозвач не го знаех, наистина и дребните пратки ги закръглява до цял кг.\nВсички други които знаех, до 10кг си е 10пнд, нагоре по 1 за всеки кг. Сега може и да са го променили заради конкуренцията.\nСори за офтопика, но доставките от Англия може да са полезни за мнозина, излиза, че е твърде изгодно...\nРазбира се, че е изгодно, а си е така от години, много години! Явно си попаднал на кофти превозвач.\nМалко ъпдейт по темата - най-накрая монтирах огледалото!\nЗа да остане следа и за други колеги, които са пред същата дилема, да споделя впечатления след смяната. Няма такъв момент като "различни ъгли" на наклона на огледалата, сравнявах корпусите на новото и старото. Естествено, проблем има - стъклото на огледалото е абсолютно същото, като на шофьорското ми (what a surprise!). Преди не бях обърнал внимание, но сега, като смених огледалата, ясно си давам сметка, че стъклата на ляво/дясно огледало са различни. Външната част на шофьорското стъкло е огънато навън, за да може да се гледа назад в дълбочина, докато на пасажерското може би е на обратно, за да се вижда зад колата. Сега, с две шофьорски паркирането е тегаво - опитваш се да видиш тротоара, но не се получава .\nЗа щастие, стъклото на старото огледало е здраво, та ще видя как мога да го сменя. Някой да знае лесно ли е и как става?\nСмяната на стъклото става за 20...30 секунди. В тубата има много клипове по въпроса. Най-общо казано: дърпаш долния край настъклото назад (гледаш в огледалото и дърпаш към тебе ), после го "хлъзгаш" нагоре и готово. За първата операция, може да си помогнеш с отвертка. Все пак внимавай - стъкло е...\nРедактирано 12 Ноември, 2017 от Niakoi\nСмяната на стъклото няма да реши проблема. Както някой беше написал по-горе в темата, разликата идва от стойката на огледалото, тази, която го държи към вратата.\nАз малко взех да се обърквам в тая тема, но да кажа че мойта кола е с напълно симетрични ляво и дясно огледала. Курубите и стъклата са "огледални", просто дясното стои по-завъртяно в корпуса. И двете стъкла са "панорамни" и виждам чудесно в тях, а като ги "наведа", се виждат и бордюрите. Така я взех и не претендирам че е "по спецификация".\nНа 6-тия Акорд (от подписа ми) корубите /стойките бяха различни като ъгъл и там "номера с обратно огледало" не ставаше.\nРедактирано 13 Ноември, 2017 от ceco_accord\nКурубите и стъклата са "огледални", просто дясното стои по-завъртяно в корпуса.\nСтойките на двете огледала са под различен ъгъл спрямо купето на колата, затова и дясното стои по-завъртяно (по-прибрано) към купето. Точно в стойката е разликата между ляв и десен волан.\nМен все ме човъркаше, та "снех" няколко размера спрямо купето на дясното и ги проверих на лявото -всичко е еднакво. Не знам дали оригинално стойките и корпусите закрепени на тях са така, но е факт че моите са еднакви, а самите стъкла просто стоят под различен ъгъл. Мисля че от снимката ще стане ясно.\nАко от конвейра слизат с различни по ъгъл стойки, това значи че едно от двете ми не е "по спецификация", което от своя страна води до заключението (според моята колца) че може да се слагат и "английски" корпуси, а огледалата в тях да осигуряват коректен обзор.\nГледайте самите детайли и ъглите им и не се водете по фугите на тротоарните плочки.\nРедактирано 18 Ноември, 2017 от ceco_accord\nКолега, погледни стъклата на двете ти огледала, трябва да бъдат под един и същ ъгъл спрямо корубата им. Ако ъгъла им е различен, значи едното от огледалата ти е от десен волан. Тъй като ъгъла, под който водача гледа към лявото и дясното огледало е различен, затова и наклона на огледалата (корубите) към купето също трябва да е различен, макар и с малко.\nАбсолютно си прав на теория и предположенията ми бяха същите. В темата се включих само за да се знае че може да се ползват и английски стойки и корпуси. Би ли направил 1 аналогична снимка на твоята 7-мица, за да преценя коя от корубите ми е от "обратен" волан?\nИзмерено с рулетка, разстоянията от стъклото на вратата до външния ръб на корубата да двете огледала трябва да са различни. На лявата врата това разстояние е 24 см, на дясната е 23,5 см. Това при оригинални огледала. Малка е разликата, но я има.\nБлагодарско. При мен и двете стъкла са с "панорамни" външни краища и корубите им са на 23.5см. За да няма грешка -опирам лентата на рулетката в корубата, гледам да е перпендикулярна на стъклото, а началната и Г-образна скобичка пъхам между стъклото и уплътнението му в долния край (закрепеното на хром. лайсната).\nГледах и 1 "пре фейсово" комби и там е 100% същата ситуация.\nНе на стъклото, аз го мерих с Г-образния край на ролетката опрян на стъклото и меря до външния край на корубата. Разликата е малка и невидима за окото, но я има.


Президентската жажда за власт | Новини и анализи от България | DW | 18.09.2021\nНа президента не му е работа да прави собствена политика, а да играе символна роля, да е лице-символ на нацията, като герба и знамето. Но досегашните президенти на прехода не спазват това условие, особено Румен Радев.\nДобре известно е, че президентът като институция е странна птица в българския политически пейзаж - с дълъг клюн и къси крила. Прекият му персонален избор разпалва жаждата за власт, а Конституцията го държи на сухо. Тя е направила от него нещо като монарх без корона със спорадични административно-представителни функции и споделено участие в отделни кадрови решения. Като специално му напомня да не се включва в борбите за власт и не му дава властови инструменти. Освен евентуално по време на война като главнокомандващ на армията или при парламентарни кризи, когато разпуска НС и за кратко застава начело на държавата, назначавайки "свой" кабинет. Но в тези случаи той е само "резервна гума" на институционалната власт, предвидена за малки политически разстояния.\nПрезидентът трябва да е символ\nБорбата за власт е присъща на политическите партии, които представляват интересите на различни групи в обществото, докато за президента Конституцията предвижда точно обратното - да олицетворява единството на нацията. На практика това означава да стои равно отдалечен от партиите и да не се намесва в разпределението на властта помежду им. В този смисъл всяка президентска партия би била противоконституционна, дори да не го заявява, ако по същество е такава. Защото на президента не му е работа да прави собствена политика, а да олицетворява, т.е. да играе символна роля, да е лице-символ на нацията, подобно на герба и знамето.\nВсички българи трябва да помним Желю Желев. И не бива да подминаваме просто така деня, когато четирима български президенти се събраха заедно, за да почетат паметта му, пише в коментара си нашият автор Иван Бедров.\nПлевнелиев: "Противопоставих се на олигархията"\nНие вярваме във върховенството на закона, а днешна Русия вярва във върховенството на силата. Това казва българският президент Росен Плевнелиев в специално интервю за Дойче Веле, дадено в писмена форма.\nРадев - "шпионин на българския народ"\nЕдни го наричат "руски шпионин", други твърдят, че бил "американски агент". "Аз наистина съм шпионин - шпионин на българския народ в бъдещото управление", казва Румен Радев в обширно интервю за германския ФАЦ.\nПрезидентът Радев - по стъпките на Борисов\nПрезидентът Радев на свой ред се устреми към гребена на политическото злободневие - тръгна из България точно като премиера Борисов. Само пиар ли е това или нещо повече?\nБългарските президенти през прехода (засега шестима) по правило не спазват властовата аскеза - тя сякаш дори ги обижда. Разбира се, мотивите за това могат да са различни, като не е задължително да са резултат от властолюбие и корист, а от убеденост в собствената им правота. Но така или иначе поради липсата на предварително даден властови ресурс, президентът може да го придобие само ако го вземе от друг (правителство, парламент, партия), независимо дали в единодействие или съпротива срещу него.\nОт Петър Младенов до Росен Плевнелиев\nОще първият председател-президент Петър Младенов натрупа тъжна слава с репликата си "Да дойдат танковете!", произнесена в стремежа му да пази властта на "своите", като проточи максимално отпадането на член 1 от тогавашната Конституция, гарантиращ хегемонията на комунистическата партия. Следващите трима президенти - д-р Желю Желев (1990-1997), Петър Стоянов (1997-2002) и Георги Първанов (2002-2012), участваха в "играта на тронове" вече не толкова в подкрепа, колкото в конфликт със "своите". На пресконференцията, влязла в историята като "Боянските ливади", д-р Желев отправи изненадващо остра критика към правителството на СДС, която стана част от причините то скоро да падне. Въпреки че той бе един от най-невластолюбивите лидери на прехода, по-късно в аргументирането на критиката си посочи: "Зачестиха изявленията от рода на това, че България е република с парламентарно управление и следователно парламентът управлява, а не президентът". Явно, че първият демократично избран президент е бил с нагласата, че ще управлява държавата.\nПрословутата реплика на Петър Стоянов "Иване, кажи си" не без основание бе приета за израз на усложнените му отношения с Иван Костов, тогава министър-председател и председател на партията, издигнала кандидатурата му за президент. Разминаванията помежду им не бяха ценностни, нито политически, а по-скоро в стила на управление по линията диалогично-еднолично.\nВ БСП всичко е по-потайно и напрежението между президента Първанов и партията му под ръководството на Сергей Станишев излезе наяве едва когато след мандата си Първанов не се върна в БСП, а учреди конкурентната партия "АБВ". Впрочем, с незавиден успех, който е доказателство, че властта на президента не може да се капитализира за после, защото няма как да капитализираш нещо, което нямаш. Потвърждение за същото бе и опитът на Петър Стоянов да възроди СДС, като го оглави през 2005-а година.\nОчакваше се в създадената традиция на съпротива към "своите" президентът Росен Плевнелиев да се противопостави на Бойко Борисов. Още повече, че той беше свързан с кръга "Капитал", откъдето вече се чуваха остри критически гласове към управлението на ГЕРБ. Не стана така, което даде повод Плевнелиев да бъде обвиняван в компромисно политическо поведение. Но за сметка на това пък той държеше далеч по-безкомпромисна антикремълска позиция от тази на правителството.\nКак ще действа Радев?\nСъпротивата към "своите" може да бъде оценена полюсно - и като политическа намеса извън конституционните правомощия на президента, и като начин той да постигне равна отдалеченост от партиите чрез дистанциране от тази, която го е издигнала. Очевидно е въпрос на тънък баланс, така че да е коректив на властта без да е "крадец на власт".\nЗа настоящия президент Румен Радев подобен баланс не важи. Той несъмнено е президентът, акумулирал най-много власт през целия преход. Това, разбира се, се дължи на персоналната воля за власт, но и на две обективни обстоятелства. Първото е нахлуването на прокуратурата в президентството, което вдигна на червено градуса на съществуващото напрежение между Радев и управлението на Борисов и го накара да се защити като слезе на терен и се опита по някакъв начин сам да вземе властта. Второто е, че парламентът за втори път му я предоставя доброволно. Хипотезите защо го прави са различни, като най-невинната е от неопитност на първата политическа сила. Ситуацията обаче започна да става трудно обратима и оттук нататък много зависи от това как ще действа Радев. Дали ще се примири с ролята си на "резервна гума", която спешно трябва да бъде сменена, или ще иска да задържи акумулираната власт, например с помощта на задаващия се от Харвард нов политически играч. Казано с други думи, въпросът е дали на 14-и ноември ще се гласува за президент или за началник на държавата, какъвто, впрочем, вече сме имали.\nТеми България, Бойко Борисов, ГЕРБ, Радев, Румен\nКлючови думи България, президент, Румен Радев, Петър Младенов, Петър Стоянов, Росен Плевнелиев, Бойко Борисов, Георги Първанов\nГермански медии за победата на Радев, пътя му дотам и битките с Борисов 23.11.2021\n"Де да беше в България всичко политически толкова ясно, колкото резултатът от президентските избори." Три германски медии за победата на Румен Радев, пътя му дотам и битките с Борисов.\nДебатът между Радев и Герджиков: какъв президент ѝ трябва на България 19.11.2021\nГерджиков казва, че не е част от предишното статукво, но го защитава: "Може ГЕРБ да са допуснали грешки, но са направили и добри неща, вие допускате само грешки". А как се представи Радев? Защо говори с неохота за Русия?


Продажби в Пловдив: Многостаен, II-ро колело на Панаира, Кършияка, 173кв.м., 5/ет., 116500€\nПредлагаме Ви САМОСТОЯТЕЛЕН ЕТАЖ ОТ СГРАДА пред АКТ16 състоящ се от СВЕТЪЛ хол с кухненски бокс, ТРИ САМОСТОЯТЕЛНИ спални, ГОЛЯМА тераса на която се излиза от всяка стая, ДВЕ санитарни помещения, изба и коридор в който има директен достъп от асасьора. Жилището е с висококачествена ПВЦ дограма,входна блиндирана врата,и се продава на шпакловка и замазка,което Ви дава чудесната възможност да го довършите по собствен вкус и стил. Сградата е строена с ВИСОКОКАЧЕСТВЕНИ материали по всички европейски стандарти за качество и комфорт. В близост до имота са разположени детски градини, училища, големи вериги хранителни магазини, озеленени паркове, спирки на градския транспорт, банкови учреждения и други.ОСИГУРЕНО БАНКОВО КЕДИТИРАНЕ ЗА КЛИЕНТИ НА АГЕНЦИЯТА!!!! Към имота има възможност за закупуване на партерен гараж!!!\nНапишете отговора на въпроса * 2 + 15 =


ПРОМО ПАКЕТ: Избирам теб, ЛЮБОВ + Страст за ЖИВОТ\nВземи двата романа на Алеона де Кама на специална празнична цена с отстъпка от 22% само през декември! Потопи се във вълнуващите светове на “Избирам теб, ЛЮБОВ” и “Страст за ЖИВОТ” или подари това неповторимо изживяване на близък човек!\nПразничен пакет през месец декември 2018 г.! Той съдържа двата романа на Алеона де Кама – “Избирам теб, ЛЮБОВ” и “Страст за ЖИВОТ”, които се наложиха като бестселъри и покориха сърцата на хиляди читатели!\nНапишете първия отзив за „ПРОМО ПАКЕТ: Избирам теб, ЛЮБОВ + Страст за ЖИВОТ“ Отказ


Как да тръгнем и ние за този най-висок връх - Интересно - EdnaJena.com\nДвойната същност на Христос е била за мен винаги дълбока, неразрешима загадка; копнежът, този толкова човешки, толкова свръхчовешки копнеж, човекът да стигне до Бога - или по-точно: човекът да се възвърне при Бога и да се отъждестви с него; тази носталгия, толкова загадъчна и същевременно толкова действителна, отваряше в мен големи рани и извори.\nОще от младини моето първо и основно терзание, източник на всичките ми радости и всичките ми огорчения, е било това:\nбезспирната, безмилостната борба между духа и плътта.\nВсеки човек е богочовек, плът и дух; ето защо загадката на Христос не е загадка само на една определена религия; тя е общочовешка;\nвъв всеки човек пламва борбата между Бога и човека, а същевременно — и копнежът за помирение.\nПовечето пъти тази борба е неосъзната, трае малко, една слаба душа не може да издържи да противостои дълго време на плътта; натежава, става и тя плът и борбата свършва. Но за хората с отговорност, които денонощно стоят с впити във върховния Дълг очи, борбата между плътта и духа пламва безмилостно и може да продължи чак до смъртта.\nБорба между плътта и духа, бунт и съпротива, помирение и подчинение, и накрая, върховната цел на борбата: сливането с Бога - ето нагорнището, по което пое Христос и ни кани да го поемем и ние, като следваме кървавите му дири.\nКак да тръгнем и ние за този най-висок връх, където, първороден син на спасението, стигна Христос - ето върховния Дълг на борещия се човек.\nНужно е, за да можем да го последваме, да опознаем дълбоко неговата борба, да изживеем терзанията му - как победи потъналите в цвят клопки на света, как пожертва големите и малките човешки радости и се изкачи, от саможертва на саможертва, от подвиг на подвиг, до връхната точка на борбата — Кръста.\nНикога не съм следвал с толкова страх кървавия му път към Голгота, никога не съм изживявал с толкова напрежение, с толкова разбиране и обич Живота и Страданията на Христос, както през дните и нощите, когато пишех „Последното изкушение". Докато пишех тази изповед на терзанието и на голямата надежда на човека, толкова се вълнувах, че очите ми се наливаха със сълзи; никога не бях почувствал с такава сладост, с такава болка как кръвта Христова пада капка по капка в сърцето ми.\nЗащото, за да се изкачи до върха на саможертвата, до Кръста, до върха на нематериалното, до Бога,\nХристос премина през всички стадии на ...


bTV Comedy – TVOETO RADIO\nTag: bTV Comedy\n31.08.2017 194 Views0\nАмерика Ферера, позната като грозната Бети от едноименния сериал, е главна героиня в „Супермаркет”. Премиерният за България сериал ще се излъчва от 5 септември, всеки делничен ден от 21:30 ч. по bTV Comedy. „Супермаркет” разказва за уникално семейство от служители в огромен магазин, концентрирайки се върху живота на Ейми (Америка Ферера) – най-стария служител в магазина, който балансира всичко случващо се, и Джоан (Фелдман) – мечтател, решен да докаже, че работата може да бъде забавна и приятна. Техни колеги са Гарет (Колтън Дън), амбициозният Матео (Нико Сантос) и сладката тийнейджърка Шейен (Никол Блум). Мениджър и надзорник е привлекателният Глен (Марк МакКинли), а асистент-мениджър е Дина – леко агресивна и действаща по правилата. „Супермаркет” е сниман в Сейнт Луис, Мисури, а...\n30.08.2017 197 Views0\nДеветият и последен сезон на „Офисът” започва на 4 септември по bTV Comedy. Премиерните епизоди на сериала, който е американска адаптация на британската комедия със същото име, ще се излъчват всяка делнична вечер от 23:30 ч. Това е вторият сезон, в който главен герой не е Стив Карел (в ролята на Майкъл Скот). Деветият сезон се фокусира върху връзката между Джим (Джон Красински) и Пам Халпърт (Джена Фишър). След като Джим решава да следва мечтата си и да отвори маркетинг компания във Филаделфия, Пам започва да се тревожи за преместването и възможния стрес за двойката. Същевременно Анди Бернард (Ед Хелмс) оставя офиса за 3-месечна почивка по вода и скоро напуска работата си, за да следва мечтата си да бъде звезда. Дуайт Шрут (Рейн Уилсън) е повишен в регионален мениджър. Любопитни ф\n27.08.2017 186 Views0\nПремиерните за България епизоди от шестия финален сезон на „Клуб Веселие“ започват на 30 август и ще се излъчват всеки делничен ден от 18:00 ч. по bTV Comedy. Целейки да избягат от реалността, група амбициозни аутсайдери сформират клуб, където намират сила, приемственост и развиват таланта си, докато преследват мечтите си. Създаден от Райън Мърфи, „Клуб Веселие” се превръща в хит на поп културата и успява да спечели „Златен Глобус” за музикална комедия. Сериалът има и шест награди „Еми” заради успешното преплитане на драма и комедия. Какво не знаем за „Клуб Веселие” Леа Мишел е била на крачка от това да стане студент в Ню Йоркския университет в катедра „Изкуства”. Въпреки това, решава да преследва мечтата си и само две години по-късно получава първата си голяма роля. Джейн Линч...\n11.05.2017 235 Views0\nСъздателите на суперуспешния руски ситком „Кухня", забавлявал публиката със своите 120 епизода, се завръщат с нов сериал по bTV Comedy. Виктор Петрович излиза в пенсия, но животът и комедийните ситуации продължават в „Хотел Елеон” с още повече приключения, нелепи случки и, разбира се, любов. Началото – 18 май, всеки делничен ден от 21:30 ч., веднага след „Щурите съседи“. Последните два сезона на „Кухня“ бяха разиграни в бутиковия хотел на Елеонора Андреевна – бивша съпруга на главния готвач Виктор Баринов (а вече и на популярния тв водещ Дмитрий Нагиев), а кухненските страсти се вихреха около хотелския ресторант „Виктор". В новия „Хотел Елеон" Петрович е излязъл в пенсия, а Елеонора Андреевна се мести от Москва в Санкт Петербург заради поредния мъж в живота си. Някои от най-изв...\n19.04.2017 217 Views0\n„Щурите съседи” се завръщат по bTV Comedy. Любимият на зрителите испански актьори ще продължат да ни разсмиват всеки делничен ден от 20:00 ч., както и в събота и неделя от 12:00 ч. Сериалът се превърна във тотален феномен за аудиторията в Испания при старта му през 2003 г. По време на премиерата на първия сезон зрителите стигат до 5 милиона. В началото нито един от участващите в продукцията не е очаквал подобен успех. Какво не знаем за „Щурите съседи”: Персонажът на майката на Алисия е изигран от собствената й майка (Ампаро Памплона). Винаги, когато посещават различни хотели на различни места, рецепционистката е една и съща. Сериалът се излъчва в почти целия Евопейски съюз. Също така и в Чили. Кук се казва кучето, което в сериала е под името Валентин. Хонорарът му е 220\n08.04.2017 225 Views0\nНа 9 април започват новите епизоди от сериала „Майк и Моли”, който bTV Comedy ще излъчва всяка събота и неделя от 19:30 ч. През шестия финален сезон двамата влюбени ще осиновят първото си дете – Уилиам Майкъл Бигс, и ще разберат, че Моли вече е бременна с второто им дете. Сезонът е изпълнен с раздели, събирания и много забавни моменти от шантавият живот, който водят един полицай и една учителка. Майк се вбесява често, понеже Моли не върши домакинската си работа, а за сметка на това се занимава изцяло с писането на новия си роман. Тя отново се впуска в борба с килограмите и се опитва да започне с фитнеса. Но дали този път ще победи битката с килограмите?... Майк Бигс и Моли Флин са двойка, запознала се в Чикаго. Като преподавател в начално училище (а по-късно автор), Моли кани п...\n07.04.2017 210 Views0\nСлед пети сезон и поредната пета награда „Еми” за най-добър комедиен сериал, „Модерно семейство” се завръща на 18 април в ефира на bTV Comedy, всеки делничен ден от 19:00 ч. Новите епизоди намират героите на края на едно дълго лятно блаженство, след което ще трябва да се завърнат към нормалния живот. Това обаче няма да е толкова лесно. Веселата, но и поучителна история на три поколения от едно семейства – кланът Притчет-Дънфи-Тъкър, продължава... Мичъл и Камерън се прибират от медения си месец, а Алекс – от хуманитарна мисия. След завръщането й отношенията в семейството започват да се нормализират и обичайните лудории отново са на дневен ред. При младоженците обаче нещата не са както преди. На Кам му е трудно да се отърси от медения месец и да се заеме с отговорностите на всекидне...\n17.03.2017 342 Views0\nПремиерен девети сезон на „Новите съседи” започва на 22 март в 20:00 ч. и ще се излъчва всеки делничен ден по bTV Comedy. Новите епизоди ще донесат на зрителите поредната доза забавни случки и емоции, сюрреалистични истории, непознати персонажи и типичния за героите черен хумор. Сериалът, превърнал се в абсолютен хит в Испания, е насочен към младата публика. По-голямата част от епизодите се развиват в измисления квартал „Мирадор де Монтепинар”. „Новите съседи” се излъчва за първи път в Испания на 22 април 2007 г. С гледаемост от близо 30 на сто от испанската публика, той остава лидер в часа си на излъчване. От тогава са създадени общо 10 сезона и отделно три специални коледни епизода. По-рано тази година атьорите от любимия на стотици хиляди българи сериал направиха специални вид...